Mel Brooks

Mel Brooks (lahir Melvin Kaminsky, ; 28 Jun 1926) ialah seorang pelakon dan pembikin filem serta penggubah lagu dari Amerika Syarikat. Beliau terkenal melalui karya-karya filemnya yang banyak menumpukan kepada satira dan komedi jenis farsa.

Beliau ayah kepada Max Brooks, seorang penulis cereka seram, hasil perkahwinannya dengan Anne Bancroft dari 1964 sehingga kematian Anee tahun 2005.

Awal hidup
Melvin Kaminsky lahir pada 28 Jun 1926 di Brooklyn, New York. Beliau anak bongsu daripada empat adik-beradik.  kepada Max Kaminsky (1895-1929), seorang keturunan Yahudi penduduk Danzig (kini Gdańsk, Poland) dan Kate Brookman (1896-1989), seorang keturunan Yahudi Kiev di Empayar Rusia (kini di Ukraine).. Beliau dibesarkan di Williamsburg. Ayah mereka meninggal akibat penyakit buah pinggang ketika Mel berusia 2 tahun.

Pada suatu hari ketika Mel berusia 9 tahun, Brooks diajak ke suatu pementasan Broadway oleh seorang bapa saudaranya, Joe Brooks, yang bekerja sebagai pemandu para penjaga pintu teater pintu panggung - Joe sering mendapat tiket teater sebagai tanda terima kasih dari para penjaga tersebut. Di sana, Mel berkesempatan menonton pementasan  Anything Goes lakonan William Gaxton, Ethel Merman dan Victor Moore di Alvin Theater; pengalamannya cepat menaruh minatnya untuk menceburi bidang hiburan tidak seperti ahli keluarga lain yang memasuki bidang perniagaan pakaian.

Kerjaya ketenteraan
Melvin dikerahkan ke dalam Tentera Darat Amerika Syarikat pada tahun 1944 semasa meletusnya Perang Dunia Kedua.

Beliau berkhidmat sebagai seorang korporal dalam Batalion Kombat Jurutera 1104 Disiyen Infantri ke-78 bertugas mematikan periuk api. Apabila perang tersebut tamat di Eropah, beliau mengambil bahagian menguruskan hiburan untuk para askar Amerika Syarikat serta tawanan perang Jerman mereka.

Kerjaya perfileman
Setelah beliau pulang dari medan perang, beliau bekerja sebagai seorang pemain dram dan piano di banyak kelab malam sekitar kawasan Borscht Belt selatan negeri New York. Beliau mula menceburi bidang komedi berdiri sebagai seorang pelawak menggantikan seorang penghibur yang tidak berapa sihat. Beliau turut terlibat dalam lakonan serta drama radio di Red Bank, New Jersey.

Pada tahun 1949, beliau diupah Sid Caesar sebagai penulis untuk The Admiral Broadway Revue.

Filemografi

Filem

Televisyen

Rujukan

Pautan luar